Yoshiaki Kuji
Jošiakis Kudži (jap. 久慈義昭 = Kuji Yoshiaki, g. 1945 m. kovo 31 d.) – Japonijos politikas, buvęs Kudžio miesto meras. 1979 m. dėl ligos mirus tuomečiam miesto merui Yoshimi Kuji meru buvo išrinktas pastarojo sūnus. Meru vis būdavo perrenkamas ir pralaimėjo tik po 6 kadencijų 2003 m. Būdamas meru miesto, su kuriuo Klaipėda santykius užmezgė 1989 m., po 1991 m. sausio 13-osios nusiuntė laišką tuometiniam SSRS prezidentui M. Gorbačiovui, reikalaudamas sustabdyti ginkluotą agresiją prieš Lietuvą. Už tai ir indėlį plėtojant dvišalius miestų santykius 2003 m. apdovanotas Vytauto Didžiojo ordino Karininko kryžiumi. 2015 m. buvo apdovanotas ir Japonijos valstybės Tekančios saulės ordinu.